ચોમાસામાં યોગ્ય ફૂટવેરની પસંદગી સૌથી અગત્યની બની રહે છે. આ સિઝનમાં શૂઝ, સેન્ડલ્સ, બેલીઝ વગેરે પહેરવાનું ટાળો. યુવતીઓ મોટે ભાગે કમ્ફર્ટને બદલે ફેશનને વધુ પ્રાધાન્ય આપતી હોય છે, પરંતુ હવે તો બજારમાં મોનસૂન ફૂટવેર્સમાં પણ અનેક પ્રકારની વેરાઈટીઝ અને ડિઝાઈન્સ ઉપબ્ધ છે, જે કમ્ફર્ટની સાથે તમને ફેશનેબલ પણ દેખાડે છે. મોનસૂન દરમિયાન ફ્લોટર્સ, ફ્લીપ ફ્લોપ્સ, પ્લાસ્ટિક સેન્ડલ્સ કે ગમ શૂઝ ખૂબ અનુકૂળ રહે છે. તે તમારા પગને ડ્રાય રાખશે જેથી ફંગલ ઇન્ફેકશન થવાની સંભાવના દૂર થશે. આ ઋતુમાં રસ્તા અને ફૂટપાથ ખૂબ ચીકણાં અને સ્લીપરી થઈ જાય છે તેથી શક્ય હોય ત્યાં સુધી ચોમાસામાં હાઈ હિલ્સ પહેરવાનું ટાળો અથવા પ્લેટફોર્મ હિલ્સ પહેરો.